સ્થૂળ દેખાતી પ્રકતિની અને માનવમનની કેટલીક ગતિવિધિઓ સુક્ષ્મ હોય છે. જળના છેક તળિયે લપાઇ બેઠેલી લીલને મળવાનુ સૂર્યકિરણને મન થાય તે સહજ છે. પારદર્શી જળ વીંધીને સૂર્યકિરણ લીલને મળે છે ત્યારે જળનુ રેશમપોત કંપે છે, એમા ભાવસ્પંદનની લહેરો ઊઠે છે. કિરણ એટલે તો કપોત થઇને ઝુક્યું એમ કવિ વર્ણવે છે. કપોતમા ઉષ્મા ને શાંતિ છે. અહીં લીલ-કિરણના મિલન ટાણે નીરવની વાંસળીઓના અનેક સૂરોની રમણા મૌન રૂપે અનુભવાય છે. આતો દ્યાવા પૃથિવીનુ મિલન છે. પ્રકૃતિ લીલાને વર્ણવતુ આ ગીત ઘણું આસ્વાધ છે.